**Anexa HCL nr............./............................**

**REGULAMENT**

**privind circulaţia autovehiculelor destinate transportului de mărfuri şi a utilajelor** **în zonele cu restricție de tonaj de pe raza Municipiului Timișoara**

**Art.1.** Prezentul Regulament stabilește modalitatea de circulației a autovehiculelor destinate transportului de mărfuri şi a utilajelor în zonele cu restricție de tonaj de pe raza Municipiului Timișoara.

**Art. 2.** Scopul prezentului regulament este de a se stopa degradarea sănătății umane prin expunerea la poluanți atmosferici; de a asigura un nivel ridicat de siguranță a traficului; de a crește fluidizarea traficului rutier; de a asigura condiții de conservare și protejare a mediului; de a administra și proteja infrastructura rutieră; de a reduce disconfortului creat populației prin zgomotul produs de traficul rutier.

**Art. 3.**  În sensul prezentului Regulament, expresiile și termenii de mai jos au următorul înțeles:

* Autorizația de circulațieeste înscrisul eliberat de Primăria Municipiul Timișoara care oferă dreptul de acces în zonele în care sunt impuse restricții de circulație, pentru transportul de mărfuri, materiale, etc, într-o perioadă definită și cu un orar stabilit, în zone în care sunt impuse anumite restricții de circulație;
* Acces- posibilitatea de a te deplasa către un anumit punct, folosind infrastructura rutieră publică a unității administrative- teritoriale - Municipiul Timisoara;
* Oprire- imobilizarea voluntară a autovehiculelor, pe durată scurtă de timp, de regulă, mai puțin de 5 minute. După această perioadă, se consideră staționare;
* Carosabil- porțiunea din platforma drumului destinată circulației vehiculelor, definite conform Ordonanței de Urgență a Guvernului nr. 195/2002 privind circulația pe drumurile publice, cu modificările și completările ulterioare;
* Utilaje - unelte, aparate sau maşini necesare pentru efectuarea unor anumite lucrări sau transportul unor mărfuri, deplasabile sau nu prin tracţiune proprie;
* Utilaj autopropulsat- vehicul care se deplasează prin dezvoltarea unei surse proprii de energie, special conceput și construit pentru efectuarea de lucrări și care datorită caracteristicilor sale constructive nu este adecvat transportului pasagerilor sau mărfurilor;
* Autovehicul- definit, conform Ordonantei de Urgență a Guvernului nr. 195/2002 privind circulația pe drumurile publice, cu modificările și completările ulterioare;
* Tractor agricol sau forestier - orice vehicul cu motor, care circulă pe roţi sau pe şenile, având cel puţin două axe, a cărui principală funcţie constă în puterea sa de tracţiune, conceput în special pentru a trage, a împinge, a transporta ori a acţiona anumite echipamente, utilaje sau remorci utilizate în exploatarea agricolă ori forestieră şi a cărui utilizare pentru transportul pe drum al persoanelor sau al mărfurilor ori pentru tractarea, pe drum, a vehiculelor utilizate pentru transportul persoanelor sau al mărfurilor nu este decât o funcţie secundară. Sunt asimilate tractorului agricol sau forestier vehiculele destinate efectuării de servicii ori lucrări, denumite maşini autopropulsate;
* Remorcă - vehiculul fără motor destinat a fi tractat de un autovehicul sau de un tractor agricol sau forestier;
* Semiremorcă - vehicul rutier tractat, conceput pentru a fi cuplat la un tractor sau la o axă de tractare, astfel încât asupra tractorului ori axei de tractare se exercită o forţă verticală semnificativă;
* Tractor - vehicul rutier care, prin concepţie şi construcţie, este destinat exclusiv sau în principal tractării de remorci/semiremorci sau utilaje;
* Masă totală maximă autorizată (MTMA)- masa maximă a unui vehicul încărcat, declarată admisibilă în urma omologarii de către autoritatea competentă, definit conform Ordonanței de Urgență a Guvernului nr. 195/2002 privind circulația pe drumurile publice, cu modificările și completările ulterioare;
* Transport agabaritic – transport rutier efectuat cu depășirea maselor și/sau a dimensiunilor maxime admise;
* Trotuar– spațiul longitudinal situat în partea laterală a drurnului, separat în mod vizibil de partea carosabilă prin diferență sau fără diferență de nivel, destinat circulației pietonilor, definit conform Ordonanței de Urgență a Guvernului nr. 195/2002 privind circulația pe drumurile publice, cu modificările și completările ulterioare;
* Domeniul public /domeniul privat al localității **-** definit conform Ordonanței de Urgență a Guvernului nr. 57 privind Codul Administrativ, cu modificările și completările ulterioare;
* Obiectiv/proiect investiții de interes public – rezultatul scontat la investirea de capital pe timp limitat, ca urmare a realizării unuia sau mai multor obiecte de investiții, situate pe un amplasament distinct delimitat, care asigură satisfacerea cerințelor formulate de beneficiarul investiției și de investitor; în sintagma "obiectiv de investiții" se cuprinde, după caz, obiectivul nou de investiții, obiectivul mixt de investiții sau intervenție la construcție existentă;
* Investiție publică - totalitatea cheltuielilor din fonduri publice, inițiale sau ulterioare, destinate realizării de active fixe de natura domeniului public și/sau privat al statului/unității administrativ-teritoriale, inclusiv înlocuirea activelor fixe uzate, precum și cheltuielile ocazionate de înlocuirea acestora, care se finanțează total sau parțial din fondurile publice; se consideră investiție publică și totalitatea cheltuielilor de investiții, inițiale sau ulterioare, destinate realizării de active fixe de natura proprietății private a persoanelor fizice și/sau juridice, inclusiv înlocuirea activelor fixe uzate, precum și cheltuielile ocazionate de înlocuirea acestora, care se finanțează total sau parțial din fondurile publice;
* Investitor - entitate publică, persoană juridică sau fizică, ce efectuează cheltuieli de investiții care se finanțează total sau parțial din fondurile publice prevăzute la art. 1, având drept rezultat realizarea de obiective/proiecte de investiții;
* Forța majoră - prin forță majoră se înțelege împrejurarea de origine externă, cu caracter extraordinar, absolut, imprevizibilă și inevitabilă. Poate fi un fenomen natural sau un eveniment social.

**Art. 4. (1)** Pentru fluidizarea traficului şi limitarea intensităţii acestuia, precum şi pentru protejarea unor sectoare de drumuri, se restricţionează accesul şi circulaţia autovehiculelor destinate transportului de mărfuri şi a utilajelor cu masa totală maximă autorizată mai mare de 3,5 tone, în anumite zone din municipiul Timişoara, sunt instituite restricţii de tonaj semnalizate prin indicatoare rutiere, denumită în continuare "zonă restricţionată". Accesul în zona restricționată se poate realiza doar in baza unei autorizații de circulație, legitimații, abonamente, avize ale Comisie de Circulație din cadrul Primăriei Municipiului Timișoara.

**(2)** Zonele de pe raza Municipiul Timișoara în care este restricţionată circulaţia autovehiculelor și utilajelor cu masa maximă total autorizată mai mare de 3,5 tone, respectiv cu masa maximă total autorizată mai mare de 5 tone, sunt semnalizate corespunzător prin indicatoare rutiere.

**(3)** Zona restricţionată poate fi modificată de Comisia de Circulaţie din cadrul Primăriei Municipiului Timişoara, cu avizul politiei rutiere.

**Art. 5.** Restricţiile menţionate la art. 4 vor fi semnalizate prin indicatoare rutiere cu aceste semnificaţii şi prin indicatoare de orientare.

**Art. 6.** Autovehiculele cu masa totală maximă autorizată mai mare de 3,5 tone care tranzitează municipiul Timişoara vor circula pe arterele de circulaţie specificate în **Anexa nr. 1**, care face parte integrantă din prezenta hotărâre, care sunt semnalizate prin indicatoare rutiere de orientare.

**Art. 7.** Restricţionarea circulatiei autovehiculelor cu masa totala maxima autorizata mai mare de 3,5 t în zona restricționata a Mnunicipiului Timișoara se face astfel:

1. în intervalul orar 2200 ÷ 0600 accesul si circulatia acestora este liber;
2. în intervalul orar 0600 ÷ 2200accesul si circulatia acestora sunt permise numai în baza autorizaţiilor, legitimaţiilor, abonamentelor şi avizul Comisiei de Circulaţie din cadrul Primăriei Municipiului Timişoara.

**Art. 8.** (1) Se acordă accesul gratuit al autovehiculelor a căror masă maximă autorizată este mai mare de 3,5 tone, în baza avizului Comisia de Circulaţie , după cum urmează:

1. PENTRU REALIZAREA OBIECTIVELOR DE INTERES PUBLIC LOCAL, în baza avizului Comisiei de circulatie, se acordă accesul gratuit pentru următoarele autovehicule:
2. Cele aparţinând societăţilor cu care Municipiul Timişoara are încheiate contracte de execuţie lucrări (infrastructura rutieră, scoli, spitale, gradinițe);
3. Cele aparținând societăților cu care alte instituții/autorități publice au încheiate contracte de execuție lucrări. Pentru această categorie, instituția/autoritatea publică va solicita eliberarea avizului pentru realizarea accesului gratuit.
4. Pentru REALIZAREA SERVICIILOR PUBLICE LOCALE, în baza avizului Comisiei de circulatie, se acordă accesul gratuit pentru următoarele autovehicule:
5. Cele destinate lucrărilor planificate şi a intervenţiilor la drumuri, calea de rulare a tramvaielor, la reţele de utilităţi publice, parcuri, zone verzi (apă, canal, electrice, gaze, telefoane, termoficare);
6. Cele destinate tractării autovehiculelor avariate, abandonate sau staţionate neregulamentar;
7. Cele aparţinând Companiei Naţionale Poşta Română S.A, precum şi ale agenţilor economici care fac servicii de expediţii şi curierat;
8. Cele aparţinând societăţilor de salubrizare;
9. Cele aparţinând societăţilor care au actionar unic Consiliul Local al Municipiului Timişoara, cum ar fi Societatea de Transport Public Timișoara SA - transport, iluminat public; Societatea Drumuri Municipale Timișoara SA – infrastructură rutieră, reparații căi rutiere, realizare parcări publice, etc.; Colterm – furnizare energie termică; Aquatim – furnizare apa rece și canalizare; RETIM – servicii de salubrizare, dezăpezire, colectare deșeuri;
10. Celor care desfășoară alte servicii publice locale;
11. Cele destinate transportului pâinii şi produselor de panificaţie, produsele necesare fabricării pâinii, precum şi cele specializate (cisterne) care transportă lapte destinat prelucrării către punctele de procesare;
12. Cele care efectuează transport rutier de mărfuri periculoase, precum şi cele care efectuează transporturi agabaritice, în condiţiile legii;
13. Autolaboratoarele pentru măsurarea calităţii mediului;
14. Cele aparţinând societăţilor non-profit și de binefacere, numai pe perioada transportului umanitar;
15. Cele aparţinând Ministerului Educaţiei și Cercetării;
16. Cele care prestează servicii de vidanjare daca acestea se realizează pentru instituții/autorități publice;

**(2)**Avizul Comisiei de circulație, pentru realizarea activităților prevăzute la alin. (1), pct. I și II, se eliberează pe baza documentelor:

a) cerere;

b) certificat de înmatriculare și/sau carte de identitate sau certificat de înregistrare al vehiculului / utilajului (copie);

c) contractul de investiții publice/prestări servicii publice cu instituția/ autoritatea publică; comanda ferma, factura, orice document care face dovada că prestează un serviciu public;

d) ordinul de începere a lucrărilor/comanda de execuție a contractului, după caz, copie.

**Art. 9. (1)** Taxele percepute pentru obţinerea autorizaţiilor, legitimaţiilor şi abonamentelor sunt:

Taxele percepute pentru obţinerea autorizaţiilor de circulaţie pentru sectoarele de drum cu restricţie de tonaj de 5 t sunt:

**Masa totală maximă autorizată** **a vehiculului [tone] - Lei/zi**

5 t (exclusiv) - 7,5 t (inclusiv) – 50

7,5 t (exclusiv) - 12,5 t (inclusiv) – 100

12,5 t (exclusiv) - 16 t (inclusiv) – 150

16 t (exclusiv) - 22 t (inclusiv) – 200

22 t (exclusiv) - 40 t (inclusiv) – 250

Peste 40 t**–**300

Taxele percepute pentru obţinerea autorizaţiilor de circulaţie pentru sectoarele de drum cu restricţie de tonaj de 3,5 t sunt:

**Masa totală maximă autorizată - Lei/zi**

3,5 t (exclusiv) - 5 t (inclusiv) – 60

5 t (exclusiv) - 7,5 t (inclusiv) – 100

7,5 t (exclusiv) - 12,5 t (inclusiv) – 200

12,5 t (exclusiv) - 16 t (inclusiv) – 300

16 t (exclusiv) - 22 t (inclusiv) – 400

22 t (exclusiv) - 40 t (inclusiv) – 500

Peste 40 t**–**600

Tariful perceput pentru obţinerea legitimaţiei este de 600 lei.

Tarifele percepute pentru obţinerea abonamentelor lunare nominale sunt următoarele:  
3,5 t (exclusiv) - 5 t (inclusiv) - 1200 lei

5 t (exclusiv) - 7,5 t (inclusiv) - 2000 lei

7,5 t (exclusiv) - 12,5 t (inclusiv) - 4000 lei

12,5 t (exclusiv) - 16 t (inclusiv) - 6000 lei

16 t (exclusiv) - 22 t (inclusiv) - 8000 lei

22 t (exclusiv) - 40 t (inclusiv) - 10000 lei

Peste 40 t**-**12000 lei

Se pot emite abonamente şi pentru mai multe luni, cu plata tarifului corespunzător pentru fiecare lună, cumulat. Pentru abonamentele emise pentru un an (12 luni), tariful cumulat se reduce cu 25%.  
**(2)** Tarifele percepute pentru obţinerea autorizaţiilor pot fi indexate anual cu rata inflaţiei.

**(3)** Pentru autovehiculele cu remorcă, masa totală maximă autorizată se calculează prin însumarea masei totale maxime autorizate a autovehiculului cu masa totală maximă autorizată a remorcii, excepţie făcând situaţiile în care legislaţia specifică aflată în vigoare prevede alte reglementări.  
**Art. 10. (1)** Pot circula tot anul, liber și gratuit, pe întreg teritoriul municipiului Timişoara următoarele categorii de autovehicule: cele aparţinând serviciilor de ambulanţă, protecţiei civile, poliţiei, pompierilor, jandarmeriei, poliţiei de frontieră, Ministerului Apărării Naţionale, Ministerului Justiţiei - Direcţia Generală a Penitenciarelor, Ministerului Public şi unităţilor speciale ale S.R.I şi S.P.P, sau altor instituții ale statului, etc. aflate în misiuni specifice vor circula gratuit și liber pe raza Municipiului Timișoara.

(2) Autovehiculele instituţiilor mai sus-menţionate utilizate în activităţi altele decât cele de intervenţie se supun prevederilor art. 7 şi art. 9.

**Art. 11. (1)** Legitimaţiile, abonamentele, precum şi autorizaţiile prevăzute în prezenta hotărâre se eliberează de către Primăria Municipiului Timişoara prin departamentele de specialitate.

Acestea se transmit onlin........, accesand ....

**(2)** Legitimaţiile, abonamentele, precum şi autorizaţiile se eliberează pe baza documentelor:

a) cerere;

b) certificat de înmatriculare și/sau carte de identitate sau certificat de înregistrare al vehiculului / utilajului (copie);

c) dovada achitării taxei pentru legitimatie, autorizație sau abonament**.**

**(2)** Abonamentele şi autorizaţiile, sunt sub formă de ecuson din hârtie/scanata si transmisă online, se atribuie în baza certificatului de înmatriculare şi se prezintă la control însoţite de certificatul de înmatriculare al autovehiculului. Abonamentul şi autorizaţia nu sunt transmisibile. Legitimaţiile, sunt sub formă de ecuson din hârtie/eliberate online, se atribuie la cerere şi sunt transmisibile.

**(2)** Modelul autorizaţiei, legitimaţiei şi abonamentului este prevăzut în **Anexa 3** la prezentul Regulament.

**(3)** Sumele încasate prin eliberarea autorizaţiilor, legitimaţiilor şi abonamentelor se fac venit la bugetul local al Municipiului Timişoara.

**Art. 12. (1)** În cazul în care agenţii constatatori observă posibilitatea depăşirii masei totale maxime autorizate a unui autovehicul, aceştia pot solicita conducătorului auto să supună autovehiculul unei operaţiuni de cântărire.

**(2)** Conducătorul auto este obligat să însoţească agentul constatator la punctul de cântărire şi să supună autovehiculul acestei operaţiuni.

**Art. 12/13. (1)** Constituie contraventie si se sanctioneaza cu amenda de 2.500 RON urmatoarele fapte:

a. conducerea unui autovehicul în zonele de restrictie stabilite prin prezenta hotarâre fara a poseda autorizatie de circulatie, legitimaţie, abonament sau avizul Comisiei de Circulaţie ori cu autorizatie nevalabila pentru tonajul sau traseul respectiv, precum şi cu autorizaţia, legitimaţia sau abonamentul nevalabile;

b. nerespectarea intervalului orar stabilit prin prezenta hotărâre;

c. conducerea unui autovehicul a carui masa totala cântarita depaseste masa totala maxima autorizata;  
d. refuzul conducatorului auto de a supune autovehiculul operatiunilor de cântarire solicitate de agentii constatatori;

e. folosirea autorizației de acces tonaj pentru un alt vehicul decât cel înscris pe aceasta;

f. refuzul de a prezenta autorizatia de circulatie, legitimaţia, abonamentul sau avizul Comisiei de Circulaţie la solicitarea agentilor constatatori.

**(2)** Constatarea contravenţiilor şi aplicarea sancţiunilor prevăzute în prezenta hotărâre se fac de către agenţii Poliţiei Rutiere, agenţii Poliţiei Locale precum şi de către consilierii anume imputerniciti de Primarul Municipiului Timisoara din cadrul departamentului de specialitate care elibereaza aceaste autorizatii de circulatie, legitimaţii sau abonamente.

**(3)** În situaţia în care contravenientul a fost sancţionat de 3 ori în interval de un an, se aplică complementar deţinătorului autovehiculului sau a utilajului sancţiunea pierderii dreptului de a circula cu acesta în zona restricţionată.

**(4)** Prevederile Ordonanţei Guvernului nr. 2/2001 privind regimul juridic al contravențiilor cu modificările şi completările ulterioare, referitoare la constatarea, aplicarea sancţiunii, plata şi încasarea amenzii, precum şi la căile de atac, se aplică deopotrivă şi contravenţiilor stabilite prin prezenta hotărâre.

**Anexa nr. 1** la Regulament

Arterele de circulaţie pe care vor circula autovehiculele cu masa totală maximă autorizată mai mare de 3,5 tone care tranzitează municipiul Timişoara:

Str. Polonă – Str. Ovidiu Cotrus – Calea Şagului – Bv. Dr. Iosif Bulbuca –Bv. Liviu Rebreanu - P-ţa General Gheorghe Domăşnean – Calea Stan Vidrighin – Str. Şt. O. Iosif – Str. Baba Dochia – Str. Andrei Şaguna – Calea Dorobanţilor – Str. Gheorghe Adam – Str. Avram Imbroane – Str. Aristide Demetriade – Str. Divizia 9 cavalerie – Str. Amurgului – Str. Miresei – Bv. Cetăţii – Str. Cloşca – Str. Lt. Ovidiu Balea.